Interpol het ’n lasbrief vir sy inhegtenisneming uitgereik waarna die proses om hom op te spoor, bespoedig is. Hy is in Augustus 2013 deur Brasiliaanse owerhede in hegtenis geneem vir die vervalsing van dokumente. Hy is in 2015 vrygelaat nadat hy ŉ vonnis vir die misdaad uitgedien het.
Hy is in Junie vanjaar opgespoor en in hegtenis geneem en was sedertdien in ’n gevangenis in Rio de Janeiro aangehou. Hy is oor die naweek na Suid-Afrika uitgelewer.
Venter was Maandag by die hof en sê dit was baie emosioneel. Volgens hom het Jansen van Vuuren tydens die hofsaak soos ’n standbeeld doodstil in die beskuldigdebank gesit en nie eers sy kop gedraai nie.
Volgens hierdie hartgebroke pa kon hy die afgelope sewe jaar wat sy dogter se vermeende moordenaar ’n voortvlugtende was, nie vrede in sy hart kry nie.
Andrea se ma, Annatjie, is in 2016, vyf dae nadat sy 63 jaar oud geword het, dood en dit was ŉ dubbele slag vir Venter. Volgens hom het sy vrou haar dood getreur.
“Aan die begin was hy beskaafd en goedgemanierd. As hy by ons huis kom kuier het, het hy altyd gevra waarmee hy kan help.”
Volgens Venter het Jansen van Vuuren die Vrydag by die woonstelkompleks aangekom nadat Andrea van die werk af tuis gekom het.
Op 2 Mei 2011 omstreeks 05:30 het kringtelevisiebeeldmateriaal van die veiligheidskompleks waar Andrea gewoon het, gewys hoe sy vanuit die kompleks na die hek probeer vlug en dan van agter af deur ’n persoon met ’n mes aangeval word.
“Sy het na ŉ naweek van hel daarin geslaag om uit sy kloue te kom en het probeer vlug. Hy was te vinnig vir haar. Hy het haar ingehaal en omtrent 12 keer in die rug gesteek. Sy het nog vir so 150 meter vorentoe probeer hardloop. Toe steek hy haar weer twee keer in die skouer en kuit. Laastens het hy haar hoofslagaar in haar nek gesny en daarna die mes in sy eie nek gesteek in ’n poging om selfmoord te pleeg.”
my hart bloei vir jou hier waar ek sit pappa, en ek kan voel hoeveel hel jy deur gemaak het, mag God jou styf vashou en berusting bring in hierdie tyd
Ek hoop sy tyd in die tronk is baie lank. So ‘n mens verdien niks goeds nie. Geregtigheid sal hopelik nou kan seëvier